ระเบียบคณะกรรมการการเลือกตั้งว่าด้วยการบริหารของสำนักงานคณะกรรมการการเลือกตั้งพ.ศ. ๒๕๔๔ อาศัยอำนาจตามความในมาตรา ๒๗ และมาตรา ๓๑แห่งพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. ๒๕๔๑คณะกรรมการการเลือกตั้งเห็นสมควรออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการการเลือกตั้งว่าด้วยการบริหารของสำนักงานคณะกรรมการการเลือกตั้ง พ.ศ. ๒๕๔๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ประธานกรรมการ หมายความว่า ประธานกรรมการการเลือกตั้งเลขาธิการ หมายความว่า เลขาธิการคณะกรรมการการเลือกตั้งรองเลขาธิการ หมายความว่ารองเลขาธิการคณะกรรมการการเลือกตั้งผู้อำนวยการสำนักงานคณะกรรมการการเลือกตั้งประจำจังหวัด[๒] หมายความว่าผู้อำนวยการสำนักงานคณะกรรมการการเลือกตั้งประจำจังหวัด หมายความรวมถึงผู้อำนวยการสำนักงานคณะกรรมการการเลือกตั้งประจำกรุงเทพมหานครด้วยพนักงาน หมายความว่า พนักงานและลูกจ้างของสำนักงานสำนักงาน หมายความว่า สำนักงานคณะกรรมการการเลือกตั้งส่วนกลาง หมายความว่าหน่วยงานส่วนกลางของสำนักงานคณะกรรมการการเลือกตั้งส่วนภูมิภาค หมายความว่าสำนักงานคณะกรรมการการเลือกตั้งประจำจังหวัดและสำนักงานคณะกรรมการการเลือกตั้งประจำกรุงเทพมหานครข้อ ๔ ให้เลขาธิการรักษาการตามระเบียบนี้หมวด ๑การบริหารของสำนักงาน ข้อ ๕ สำนักงานมีเลขาธิการเป็นผู้รับนโยบายจากประธานกรรมการในฐานะผู้บังคับบัญชาสูงสุดและคณะกรรมการการเลือกตั้งมาปฏิบัติหรือดำเนินการให้เป็นไปตามกฎหมาย ระเบียบ ประกาศ ข้อบังคับ คำสั่งหรือมติคณะกรรมการการเลือกตั้ง และรับผิดชอบบริหารงานสำนักงานข้อ ๖ ให้เลขาธิการมีอำนาจหน้าที่ในสำนักงานดังนี้(๑) รับผิดชอบควบคุมงานประจำในสำนักงานกำหนดแนวทางและแผนปฏิบัติงานของสำนักงานและลำดับความสำคัญของแผนปฏิบัติงานประจำปีของหน่วยงานในสำนักงานให้เป็นไปตามนโยบายที่ประธานกรรมการและคณะกรรมการการเลือกตั้งกำหนดรวมทั้งกำกับ เร่งรัด ติดตาม และประเมินผลการปฏิบัติงานของหน่วยงานในสำนักงาน(๒) เป็นผู้บังคับบัญชาพนักงานของสำนักงาน(๓) รับผิดชอบการปฏิบัติงานของสำนักงานในการปฏิบัติหน้าที่ของเลขาธิการตามวรรคหนึ่งให้มีรองเลขาธิการเป็นผู้ช่วยสั่งและปฏิบัติหน้าที่ให้รองเลขาธิการเป็นผู้บังคับบัญชาพนักงานและรับผิดชอบในการปฏิบัติงานรองจากเลขาธิการให้รองเลขาธิการและผู้ดำรงตำแหน่งอื่นในสำนักงานมีอำนาจหน้าที่ตามที่เลขาธิการกำหนดหรือมอบหมายหมวด ๒การปฏิบัติหน้าที่แทน ข้อ ๗ อำนาจในการสั่งการอนุญาต การอนุมัติ การปฏิบัติงานหรือการดำเนินงานอื่นที่ผู้ดำรงตำแหน่งใดจะพึงปฏิบัติหรือดำเนินการตามกฎหมายระเบียบ ประกาศ ข้อบังคับหรือคำสั่งใดหรือมติคณะกรรมการการเลือกตั้งในเรื่องใดถ้ากฎหมาย ระเบียบ ประกาศข้อบังคับหรือคำสั่งใดหรือมติคณะกรรมการการเลือกตั้งในเรื่องนั้นมิได้กำหนดเรื่องการมอบอำนาจไว้เป็นอย่างอื่นหรือมิได้ห้ามเรื่องการมอบอำนาจไว้ ผู้ดำรงตำแหน่งนั้นอาจมอบอำนาจให้ผู้ดำรงตำแหน่งอื่นปฏิบัติหน้าที่แทนได้ดังต่อไปนี้(๑)[๓] เลขาธิการ อาจมอบอำนาจให้รองเลขาธิการ ผู้อำนวยการสถาบันพัฒนาการเมืองและการเลือกตั้งผู้ตรวจการ ผู้อำนวยการสำนัก ผู้ตรวจสอบภายใน ผู้อำนวยการสำนักงานคณะกรรมการการเลือกตั้งประจำจังหวัดและผู้อำนวยการศูนย์ส่งเสริมการศึกษาและการมีส่วนร่วมของพลเมือง(๒)[๔] ผู้อำนวยการสำนัก อาจมอบอำนาจให้รองผู้อำนวยการสำนัก ผู้อำนวยการฝ่ายผู้อำนวยการศูนย์ส่งเสริมการศึกษาและการมีส่วนร่วมของพลเมืองและผู้อำนวยการสำนักงาน หรือตำแหน่งที่เรียกชื่ออย่างอื่นและมีฐานะเทียบเท่า(๓) ผู้อำนวยการฝ่ายอาจมอบอำนาจให้พนักงานในสังกัดที่ดำรงตำแหน่งไม่ต่ำกว่าระดับ ๗(๔)ผู้อำนวยการการเลือกตั้งประจำจังหวัดอาจมอบอำนาจให้หัวหน้ากลุ่มงานหรือพนักงานในสำนักงานคณะกรรมการการเลือกตั้งประจำจังหวัดที่ดำรงตำแหน่งไม่ต่ำกว่าระดับ ๗การมอบอำนาจตามข้อนี้ ให้ทำเป็นหนังสือคณะกรรมการการเลือกตั้งอาจกำหนดให้มีการมอบอำนาจในเรื่องใดเรื่องหนึ่งหรือกำหนดหลักเกณฑ์ วิธีการ และเงื่อนไขในการมอบอำนาจ ให้ผู้มอบอำนาจตามวรรคหนึ่งหรือผู้รับมอบอำนาจตามวรรคหนึ่ง ต้องปฏิบัติก็ได้ข้อ ๘ เมื่อมีการมอบอำนาจตามข้อ๗ โดยชอบแล้ว ผู้รับมอบอำนาจมีหน้าที่ต้องรับมอบอำนาจนั้นและจะมอบอำนาจนั้นให้แก่ผู้ดำรงตำแหน่งอื่นต่อไปไม่ได้ข้อ ๙ การมอบอำนาจตามข้อ ๗ให้ผู้มอบอำนาจพิจารณาถึงความสะดวกรวดเร็วในการปฏิบัติงานการกระจายความรับผิดชอบตามสภาพของตำแหน่งของผู้รับมอบอำนาจและผู้รับมอบอำนาจต้องปฏิบัติหน้าที่ที่ได้รับมอบอำนาจตามวัตถุประสงค์ของการมอบอำนาจดังกล่าวเมื่อได้มอบอำนาจแล้วผู้มอบอำนาจมีหน้าที่กำกับติดตามผลการปฏิบัติงานของผู้รับมอบอำนาจและให้มีอำนาจแนะนำและแก้ไขการปฏิบัติงานของผู้รับมอบอำนาจได้หมวด ๓การรักษาการแทน ข้อ ๑๐ ในกรณีที่ไม่มีผู้ดำรงตำแหน่งเลขาธิการหรือมีแต่ไม่อาจปฏิบัติหน้าที่ได้ ให้รองเลขาธิการเป็นผู้รักษาการแทนถ้ามีรองเลขาธิการหลายคนให้รองเลขาธิการที่มีอาวุโสตามลำดับเป็นผู้รักษาการแทนในกรณีที่รองเลขาธิการตามวรรคหนึ่งไม่สามารถรักษาการแทนเลขาธิการได้ให้พนักงานที่มีอาวุโสตามลำดับเป็นผู้รักษาการแทนข้อ ๑๑ ให้ผู้รักษาการแทนตามความในระเบียบนี้มีอำนาจหน้าที่เช่นเดียวกับผู้ซึ่งตนแทนในกรณีที่ผู้ดำรงตำแหน่งใดหรือผู้รักษาการแทนผู้ดำรงตำแหน่งนั้น มอบหมายหรือมอบอำนาจให้ผู้ดำรงตำแหน่งอื่นรักษาการแทนให้ผู้รักษาการแทนมีอำนาจหน้าที่เช่นเดียวกับผู้ซึ่งมอบหมายหรือมอบอำนาจข้อ ๑๒ การเป็นผู้รักษาการแทนตามระเบียบนี้ไม่กระทบกระเทือนอำนาจของเลขาธิการซึ่งเป็นผู้บังคับบัญชาที่จะแต่งตั้งบุคคลอื่นเป็นผู้รักษาการแทนตามอำนาจหน้าที่ที่มีอยู่ตามกฎหมายในกรณีที่มีการแต่งตั้งผู้รักษาการแทนตามวรรคหนึ่งให้ผู้รักษาการแทนตามข้อ ๑๐ หรือข้อ ๑๑ แล้วแต่กรณีพ้นจากความเป็นผู้รักษาการแทนนับแต่เวลาที่ผู้ได้รับแต่งตั้งตามวรรคหนึ่ง เข้ารับหน้าที่ประกาศ ณ วันที่ ๒๔ พฤษภาคม พ.ศ. ๒๕๔๔ธีรศักดิ์ กรรณสูตประธานกรรมการการเลือกตั้ง ระเบียบคณะกรรมการการเลือกตั้ง ว่าด้วยการบริหารของสำนักงานคณะกรรมการการเลือกตั้ง(ฉบับที่ ๒) พ.ศ. ๒๕๕๖[๕]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไประเบียบคณะกรรมการการเลือกตั้งว่าด้วยการบริหารของสำนักงานคณะกรรมการการเลือกตั้ง(ฉบับที่ ๓) พ.ศ. ๒๕๖๑[๖]ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๕ บรรดาบทบัญญัติหรือข้อความใน กฎระเบียบ ข้อกำหนด ประกาศ คำสั่ง หรือมติคณะกรรมการการเลือกตั้งใด ๆที่อ้างถึงผู้อำนวยการการเลือกตั้งประจำจังหวัดและผู้อำนวยการศูนย์การเรียนรู้การเมืองในระบอบประชาธิปไตยก่อนวันที่ระเบียบนี้ใช้บังคับให้หมายถึงผู้อำนวยการสำนักงานคณะกรรมการการเลือกตั้งประจำจังหวัดและผู้อำนวยการศูนย์ส่งเสริมการศึกษาและการมีส่วนร่วมของพลเมืองตามระเบียบนี้แล้วแต่กรณีข้อ๖การดำเนินการอื่นใดตามอำนาจหน้าที่ของผู้อำนวยการสำนักงานคณะกรรมการการเลือกตั้งประจำจังหวัดและผู้อำนวยการศูนย์ส่งเสริมการศึกษาและการมีส่วนร่วมของพลเมืองซึ่งดำเนินการก่อนวันที่ระเบียบนี้ใช้บังคับให้ถือว่าเป็นการดำเนินการตามระเบียบนี้ และดำเนินการต่อไปให้เป็นไปตามระเบียบนี้ณัฐพร/ผู้จัดทำ๑๘กุมภาพันธ์ ๒๕๕๖ศิรวัชร์/ปรับปรุง๑๕กุมภาพันธ์ ๒๕๖๐วิวรรธน์/เพิ่มเติม๖กรกฎาคม ๒๕๖๑ปริญสินีย์/ตรวจ๓๐ พฤศจิกายน๒๕๖๑[๑]ราชกิจจานุเบกษา เล่ม ๑๑๘/ตอนที่ ๓๕ ก/หน้า ๑๖/๓๑ พฤษภาคม ๒๕๔๔[๒] ข้อ ๓ นิยามคำว่า ผู้อำนวยการสำนักงานคณะกรรมการการเลือกตั้งประจำจังหวัดเพิ่มโดยระเบียบคณะกรรมการการเลือกตั้งว่าด้วยการบริหารของสำนักงานคณะกรรมการการเลือกตั้ง(ฉบับที่ ๓) พ.ศ. ๒๕๖๑[๓] ข้อ ๗(๑) แก้ไขเพิ่มเติมโดยระเบียบคณะกรรมการการเลือกตั้งว่าด้วยการบริหารของสำนักงานคณะกรรมการการเลือกตั้ง(ฉบับที่ ๓) พ.ศ. ๒๕๖๑[๔] ข้อ ๗(๒) แก้ไขเพิ่มเติมโดยระเบียบคณะกรรมการการเลือกตั้งว่าด้วยการบริหารของสำนักงานคณะกรรมการการเลือกตั้ง(ฉบับที่ ๓) พ.ศ. ๒๕๖๑[๕] ราชกิจจานุเบกษาเล่ม ๑๓๐/ตอนที่ ๑๗ ก/หน้า ๙/๑๕ กุมภาพันธ์ ๒๕๕๖[๖] ราชกิจจานุเบกษาเล่ม ๑๓๕/ตอนที่ ๓๙ ก/หน้า ๑๐/๑๒ มิถุนายน ๒๕๖๑